Die volmaakte ‘repmobile’?“Repmobile” is die term wat gebruik word om ŉ motor te beskryf waarmee die meeste verkoopskonsultante duisende kilometers elke maand ry of wat as ŉ maatskappymotor gebruik word. Daar is ŉ paar vereistes. Die voertuig moet eerstens lig wees op brandstof. Nie 12 km/l lig nie – nee, soos 20 km/l lig. Dit moet gemaklik wees. Dit moet goed toegerus wees en die belangrikste van als, dit hoef nie sportief of mooi te wees nie. Kom ek verduidelik hoekom. ŉ Verkoopskonsultant moet nie ŉ jaagduiwel wees nie. Dit verwoes die brandstofverbruik en dit is ook uitputtend om elke dag te moet jaag. Partykeer wil ŉ mens net rustig van een kliënt na die volgende ry. Die lelikheid keer ook dat die voertuig dalk gesteel word, so hy is altyd presies waar jy hom gelos het en mense probeer hom nie kaap as jy nog binne-in hom sit nie – dis ŉ wen-wen-situasie. Maar op ŉ ernstige noot. Ek het al drie Citroën C3 1.4-HDI’s besit. Ek’t baie gereis toe ek nog net ŉ konsultant was. Party maande lê ŉ mens tot 6 000 km af. Teen 22 km/l is dit aansienlik makliker om te sluk as ŉ 4.0-Prado wat moontlik 6 km/l gee. Die Hyundai Creta is al die dinge. Hy word ondersteun deur ŉ sterk handelsmerk en handelaarsnetwerk met ŉ fantastiese waarborg en ŉ billike diensplan. Die binneruim is gemaklik, en afgesien van die wit leer behoort hy duursaam te wees. CarPlay en Android Auto verseker dat jou hande altyd bly waar hulle hoort – op die stuurwiel. Die 1.5-viersilinderturbodieselenjin is heeltemal sterk genoeg teen 84 kW en 250 Nm. Die 6-spoed-outo wissel lekker glad ratte en hou die omwentelinge laag. Te danke aan die lae omwentelinge is die kajuit lekker stil en gemaklik. Op die pad toer die Creta lekker sag en soepel. Padhouvermoë is heel goed vir dié soort voertuig. Die Hyundai spog met ŉ sterk veiligheidspesifikasie. Daar is ses lugsakke, sluitweerremme met remkragverspreiding en stabiliteitsbeheer. Dit is maklik om die Creta op te som. Ek is onnodig lelik met die arme ou lelike eendjie, maar onder die vel is dit ŉ lekker ryding. Ongelukkig sterf diesel geleidelik uit en dis ŉ jammerte, want die Creta is fantasties lig op brandstof én gemaklik. Die reeks lyk só: Die reeks word gedek deur ŉ 5 jaar/150 000 km-voertuigwaarborg en 7 jaar/200 000 km-dryfstelselwaarborg, asook ŉ 4 jaar/60 000 km-diensplan. Die kompetisie lyk só: 3 jaar/45 000 km- diensplan 3 jaar/75 000 km- omvattende instandhoudingsplan 5 jaar/90 000 km- diensplan 5 jaar/90 000 km- diensplan 3 jaar/90 000 km- diensplan Tussen dié mededingers is die Renault Duster voorwaar ŉ winskoop, maar die ander voertuie se binneruimgehalte is beslis beter. Die T-Roc is ŉ lieflike produk teen die prys, en die Subaru XV bied ŉ skrikwekkende 7 lugsakke én vierwielaandrywing teen ŉ puik prys.